**Eladio y los seres queridos** é unha banda de indie pop galega formada no ano 2005. Está composta por Eladio Santos (voz e guitarra), David Outumuro (batería), Oscar Durán "Uka"(baixo) e Adrián Blanc
o 
(sintetizadores e piano).

Traxectoria
-----------

Dende 2005 que comezaron a súa andaina como cuarteto, con piano (Manuel Santamaría) e batería dixital (Marcos Vázquez, que facía tamén de teclista), realizaron varias xiras por España e en 2007 presentaron o seu primeiro traballo, *Esto que Tienes Delante*, (editado en Grabaciones en el Mar) en case tódalas tendas Fnac, tocando en festivais como Monkey Week e Cultura Quente, e abrindo os concertos de grupos como Deluxe, Amaral ou Vetusta Morla.

A partir de 2009 a formación reduciuse a tres integrantes, quedando Marcos, Eladio e Uka como "núcleo duro" do proxecto. Con esta formación realizaron unha extensa xira por toda España, e ao final desa xira comezaron a gravación do seu segundo disco, cos estudios Sonobox de Madrid como produtores e incorporando un batería ao seu directo. Inicialmente Jose Manuel García tocou durante un verán, incluíndo concertos no Festival Vigo Transforma, ou abrindo o concerto de Ben Harper. A finais de 2010 incorporouse definitivamente David Outumuro.

Con esta formación de cuarteto, e incluíndo o guitarrista do disco en estudio Ovidio López, presentan o disco en numerosos festivais e cidades durante 2011, 2012 e 2013, iniciando unha xira que os levou ao *Primavera Sound*, *Ebrovisión*, *Sonorama*, *Portamérica*, *Monkey Week*, *Día de la Música* e a máis de cincuenta cidades españolas.

En 2014 gravaron o seu terceiro LP, no que volveron contar cos mesmos produtores que no seu segundo disco *Están Ustedes Unidos*, Manuel Colmenro e Javier Carretero, dos estudios Sonobox. O disco chamouse *Orden Invisible* e representou un paso máis cara a un son propio. Os arranxos volven ser de gran factura e contan coa Orquestra de Saxos do Conservatorio de Redondela entre outros moitos colaboradores. O álbum publicouse en outubro de 2014, dando comezo á xira de presentación.

Discografía
-----------

* *Esto que tienes delante* (2007, Grabaciones en el Mar)
* *Están ustedes unidos* (2011, Esmerarte).
* *Orden Invisible* (2014, Esmerarte).
* *Cantares* (2016 autoeditado).
* *Historias de caza* (2017 Autoeditado).
* *Academia* (2020 Autoeditado).

Notas
-----

1. ↑  Lacronicadeleon.es, ed. (8 de novembro de 2012). "El pop ‘indie’ de Eladio y Los Seres Queridos se da cita en El Gran Café". Arquivado dende o orixinal o 19 de febreiro de 2014. Consultado o 28 de xaneiro de 2014.
2. ↑  Cuéllar, Manuel (6 de abril de 2011). "El triunfo de un hombre corriente". *El País*. Consultado o 27 de xuño de 2016.
3. ↑  Domínguez, Chema (15 de novembro de 2011). "Eladio y Los Seres Queridos: Devocionario". Consultado o 27 de xuño de 2016.
4. ↑  Ibáñez, Pablo (11 de xullo de 2012). "Eladio y los Seres Queridos: "Soy un ‘diehard’ fan de Bob Dylan"". *El País*. Consultado o 27 de xuño de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eladio y los seres queridos Modificar a ligazón no Wikidata*** |

### Outros artigos

* Indie pop

### Ligazóns externas

* Páxina oficial de Eladio y los seres queridos *(en castelán)*

|  |  |
| --- | --- |
| Control de autoridades | 
* Wd: Q5827308
* WorldCat
* VIAF: 254179379
* Discogs: 5633931
* MusicBrainz: ID
* Songkick: 1990172

 |